NONNA GRIShAEVA "BESh OQShOM" BILAN TOShKENTDA!

Kirib kelayotgan yangi yil arafasida

poytaxt ahli va mehmonlarini ajoyib sovg`a kutayotir. 2017 yil 23-24 dekabr

kunlari Toshkentda ilk bor Moskva viloyati yosh tomoshabinlar teatri Aleksandr

Volodin pesasi asosida, rejissyor Pavel Safonov tomonidan sahnalashtirilgan “Besh

oqshom” spektakli namoyish etiladi.
Bosh

rolni Rossiyaning taniqli aktrisasi, Rossiyada xizmat ko`rsatgan artist Nonna

Grishaeva ijro etadi. Bosh erkak rolini esa, Aleksey Rijkov talqin etadi. 
Bayram

oldidan namoyish etilayotgan bu tadbirning bosh homiysi “O`zbekneftigaz” AJ va

“Teatr do`stlari klubi” hisoblanadi. Ta`kidlash o`rinliki, O`zbekiston Respublikasi

Prezidenti Shavkat Mirziyoev tashabbusi bilan 2017 yil 3 avgut kuni yurtimiz

ziyolilari bilan uchrashuvdan so`ng  tashkil

etilgan “Teatr do`stlari klubi” teatrlarning nafaqat ijodiy, balki texnik

salohiyatini yuksaltirish, ijodiy jamoani qo`llab-quvvatlash va rag`batlantirish, YaNgi

spektakllarni sahnalashtirish, gastrollar uyushtirish singari bir qator vazifalarni

o`z ichiga oladi. 
Hayot

va muhabbatni nozik his eta olgan dramaturg Aleksandr Volodin 1958 yilda “Besh

oqshom” pesasini yozgan va unga quyidagicha izoh bergan: «Bu har birimiz uchun

juda muhi bo`lgan sevgi, mehr, shafqat singari tushunchalarni izlash, yo`qotish va

topish oqshomlaridir. Bu pesa insonning o`ziga ishonchi, hayot mohiyati, agar u o`z

yo`lidan borsa, og`ishmasa, albatta o`z baxtini topa olishi haqidadir...”
Mashhur

pesa Nikita Mixalkov hamda Lyudmila Gurchenka bosh rollarni ijro etgan shu nomli

film orqali ham tomoshabinlarga yaxshi tanish. Bevosita bu tomoshaning bosh rol

ijrochisiga to`xtaladigan bo`lsak, u kino va televideniya aktrisasi, parodiyachi,

teleboshlovchi va xonanda sifatida ham dovrug` qozongan. 
Tashkilotchilar yoshlar uchun alohida

aksiya ham o`tkazishmoqchi: teatr oliy o`quv yurtlari va kollejlarining iqtidorli

talabalari uchun “Besh oqshom” spektakliga 200 ta imtiyozli chipta ajratilgan.